Entrada á Escola Naval Militar.
Vista en segundo plano da Escola Naval Militar.
A **Escola Naval Militar** é o centro de instrución para a futura oficialidade da Armada Española e atópase no concello pontevedrés de Marín, no seu núcleo urbano. Está adscrita á Universidade de Vigo.

Historia
--------

Foi trasladada a Marín en xullo de 1943 dende San Fernando, e integrouse nas instalacións da Armada que xa existían no lugar, a canda o polígono de tiro naval e a Escola de Artillaría e Tiro Naval. A inauguración oficial tivo lugar o 15 de agosto (véspera do día do Carme) de 1943 coa presenza do Xefe do Estado.

O seu director en 2011 é Marcial Gamboa Pérez-Pardo.

Características
---------------

O seu recinto ten unha superficie 241.000 m², sen contar a illa de Tambo que pertence a ela. O río Lameira circula soterrado por parte do recinto e desemboca no peirao da escola. O seu actual comandante director é José Luis Urcelay. As instalacións da Escola emprégaas non só a Armada Española, senón tamén patrulleiras tanto do servizo marítimo da Garda Civil, como do Servizo de Vixilancia Aduaneira e remolcadores de Salvamento Marítimo.

O himno da Escola coincide co himno da Armada Española.

A carreira militar
------------------

A carreira militar é cursada de maneira bastante similar ás licenciaturas e diplomaturas universitarias. En cinco cursos para a Escala Superior de Oficiais e tres para a Escala de Oficiais. Cursando nela aspirantes de todas as armas da Armada (Infantaría de Mariña, Enxeñeiros, Intendencia...) O alumno ou alumna é aspirante durante os dous primeiros anos, Gardamariña durante o terceiro e o cuarto e Alférez de Fragata Alumno ou Alférez Alumno (se é Infante) durante o quinto.

Na Escola impera un ambiente de disciplina típica militar con prácticas constantes no mar e no campo, dependendo da especialidade.

Datas importantes
-----------------

Un dos días máis importantes na Escola Naval é o 16 de xullo, día da patroa da Armada e das xentes do mar, a Virxe do Carme, e tamén festa local en Marín. Ese día celébrase a entrega de reais despachos ós alumnos que finalizan os estudos, e as novas promocións xuran bandeira. Adoitan asistir ao acto os reis de España ou os príncipes, así como altos representantes do goberno estatal, autonómico e local. Con motivo destes actos o buque escola *Juan Sebastián Elcano* atraca no peirao da Escola Naval e navíos de guerra fondean na ría. Á noite realízase un baile de gala en honor dos alumnos.

Outra data importante é a celebración do baile do "ciento": con motivo da seu pronto embarque no buque escola Juan Sebastián Elcano os gardamariñas de segundo organizan un baile no casino de alumnos, ó que asisten tanto civís como militares de tódalas armas e varias nacións.

Buques
------

Os buques que teñen como base a Escola Naval son:

* Veleiros escola:
	+ Arosa
	+ Giralda
	+ Sálvora
* Lanchas de instrución:
	+ Salas
	+ Godínez
	+ Rull
	+ Lamadrid
	+ Barrutia
	+ Chereguini
* Patrulleiros
	+ Tabarca
	+ Colimbo III (Servizo de Vixilancia Alfandegueira)

Repercusión
-----------

A Escola Naval e os aspirantes a oficias foron protagonistas de varias películas, entre elas:

* *Botón de Ancla* (1948), con Fernando Fernán Gómez coma un dos actores principais.
* *Botón de Ancla* (1960), coa participación do Dúo Dinámico e Miguel Gila.
* *Los Caballeros del Botón de Ancla* (1974).

Galería de imaxes
-----------------

*Artigo principal**:* Galería de imaxes da Escola Naval Militar de Marín.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Remolcador A-51 Mahón atracado no peirao da Escola. |
| Remolcador A-51 Mahón atracado no peirao da Escola.  |

|  |
| --- |
| Patrulleiro da Armada P-75 Descubierta na Escola. |
| Patrulleiro da Armada P-75 Descubierta na Escola.  |

|  |
| --- |
| Pau de sinais, onde os alumnos son castigados se cometen algunha falta. |
| Pau de sinais, onde os alumnos son castigados se cometen algunha falta.  |

|  |
| --- |
| Acto de xura de Bandeira e entrega de Reais Despachos. |
| Acto de xura de Bandeira e entrega de Reais Despachos.  |

|  |
| --- |
| Buque Escola Juan Sebastián Elcano. |
| Buque Escola Juan Sebastián Elcano.  |

|  |
| --- |
| Gardas civís saudando á Bandeira durante unha xura. |
| Gardas civís saudando á Bandeira durante unha xura.  |

|  |
| --- |
| Compañía de alumnos a paso lixeiro. |
| Compañía de alumnos a paso lixeiro.  |

|  |
| --- |
| Elcano ancorado no peirao da Escola. |
| Elcano ancorado no peirao da Escola.  |

 |

Notas
-----

1. ↑  "La Escuela Naval Militar de Marín". *ABC*. 17 de agosto de 1943.
2. ↑  "Lista oficial de buques da Armada". Arquivado dende o orixinal o 11 de marzo de 2009. Consultado o 06 de xaneiro de 2009.

|  |  |
| --- | --- |
| Control de autoridades | 
* Wd: Q3392821
* WorldCat
* VIAF: 167535950
* BNE: XX173416
* Dialnet: 3809972
* ISNI: 000000012115818X
* LCCN: n96028709

 |